EESTI RAHVA MUUSEUMI SÕPRADE SELTS AASTAL 2024

2024. aastal jätkasid seltsi liikmed muuseumis vabatahtlike abilistena, korraldasid kultuuriüritusi ja näitusi, korrastasid muuseumiga seotud kultuuriloolisi objekte ning jagasid oma kanalites teavet muuseumis ja seltsis toimuvast. Seltsi liikmete arv kerkis üle 1800, tegevliikmeid on ligi 1000.

**Selts kaasas vabatahtlikke kirjastustegevusse, abilistena muu­ seumi igapäevatöös ja ürituskorralduses.** Tööd vabatahtlikega toetas pidevalt täienev andmebaas ja regulaarselt toimuvad tagasisideküsitlu- sed. Järgides vabatahtliku tegevuse head tava tegeleti tublide abilistega ka väljaspool ühistegevust – vahetati teateid toimuvast, analüüsiti teh- tut, talletati ideid tulevikuks ja tunnustati tublimaid. Aasta algul 5. jaa- nuaril kutsus muuseum oma abilised eelmise aasta tubli töö eest tänu- üritusele.

Teavet seltsi tegevusest kajastati sotsiaalmeedias, ERMi, ERMi Sõp- rade Seltsi ja Eesti Kultuuriseltside Ühenduse kodulehel. Jätkus koostöö Vabaühenduste Liidu ning Eesti Külaliikumisega Kodukant. Oma ette- võtmistest räägiti ka Mulkide Almanaki 34. numbris, Eesti Kultuuriselt- side Ühenduse väljaannetes, ERMi aastaraamatus ja ajakirjanduses.

Juba mitmendat aastat jätkati **muuseumi alusepanija folkloristi ja keeleteadlase Jakob Hurda ning etnoloog Helmi Kurriku hauaplat­ side korrastamist Raadi surnuaial** ning tähtpäevadel süüdati muu- seumile oluliste inimeste mälestuseks küünlad. Jakob Hurdaga samale platsile maetud **poja Max Hurda hauaplaadil oli kiri loetamatuks muutunud ja selts tellis omavahenditest selle puhastamise ja res­ taureerimise.**

# Jätkus koostöö Tartu Ülikooli ja teiste teadusasutustega. Infot vahetati Soome muuseumide ümber koondunud seltsidega, Londo­ ni Eesti Seltsi, Tšehhi Eesti Klubi, Mikkeli Eesti Seltsi ja teiste kul­ tuuriseltsidega nii Eestis kui ka välismaal.

Selts jätkas ERMi ürituste toetamist **näitustega muuseumi raamatukogus**, kus olid väljas trükised ja esemed ERMi kogudest ning teistest teadusasutustest. Märtsis toimunud emakeelepäevale andis infolisa näitus **„Wiedemanni keeleauhinna 2024. aasta laureaat Hando Runnel“** ja seltsi ajaloost rääkis maikuus avanenud näitus **„Eesti Rahva Muuseumi Sõprade Selts 30“**. ERMi Sõprade Seltsi auliige Kärt Summatavet avas seltsi ruumis vaatamiseks juba üheksanda kollektsioo- ni näitusest **„Mütoloogia ja kaasaeg – uus rahvusliku juurega ehe“**.

Oktoobris avasime raamatukogus näituse **„Julius Kuperjanov 130. ERM meenutab oma algusaastate abilist“** ja novembri**s „Eerik Laid 120. ERMi direktor aastatel 1941–1943“.**

**Selts jätkas ERMis emakeelepäeva korraldamist**. Enam kui 10 aas- ta jooksul on sellel päeval seltsi eestvõttel ERMis üle antud Gustav Suit- su luulepreemiat, esitletud raamatuid, kuulatud temaatilisi ettekandeid tippteadlastelt ja koostatud arvukalt raamatunäitusi. **2024. aasta märt­ sis õnnitlesime Wiedemanni keeleauhinna vastset laureaati luule­ taja Hando Runnelit,** keda esindas ERMis tema abikaasa luuletaja Katre Ligi. Päeva juhatas sisse ERMi direktor Kertu Saks ja laureaati tutvustas 2023. aastal kõrge keeleauhinna pälvinud ja samuti ERMis esinenud EKI juhtivkeelekorraldaja Peeter Päll. Tartu Ülikooli rahvusteaduste profes- sor Arne Merilai pidas ettekande teemal „Luuletaja ja emakeel. Hando Runnel“. Runneli sõnadele loodud laule esitasid Kulno Malva ja Silver Sepp – see oli meie muusikaline tervitus laureaadile. ERMi raamatuko- gus oli alates 14. märtsist avatud Hando Runnelile pühendatud näitus. Korralduskulud katsid Eesti Kultuurkapital ja ERMi Sõprade Selts.

Emakeelepäeva hommik algas ERMi sõpradele üllatusega, sest **pre­**

# sident Alar Karis alustas päikesetõusul eestikeelsete tekstide luge­ misaktsiooni väljavõttega Wiedemanni keeleauhinna laureaadi Helle Metslangi kirjutisest „Eesti keele mured ja rõõmud“, mis oli ilmunud ERMi Sõprade Seltsi aastaraamatu Lee 27. numbris.

Jätkus seltsi aastatepikkune **koostöö kirjandusfestivaliga Prima Vista** ja **koos muuseumiga oli selts 16. korda Tartu linna jaanitule peakorraldaja.** Kaheksatunnisest tasuta programmist sai osa üle 15 000 tartlase ja nende külalise. Kell 17 algas Raadi mõisapargis perepäev. Lap- sed said laulda ja tantsida folklooriprogrammis, hüpata batuudil, sõita poni ja elektriautoga, külastada miniloomaaeda, veereda zorb-pallis, teha näomaalinguid, mängida õuemalet ja -kabet, õppida liikluseeskir- ju ja Raadi ajalugu, jalutada skulptuuripargis ning vaadata fotonäitust. Päris pisikestele pidulistele oli avatud omaette mängumaa. Kell 20 olid kõik oodatud Raadi järve kaldale, kus alustas ansambel Von Dorpat. Kell 21 saabus kaitseliidu abiga peoplatsile päeval Tartusse jõudnud võidutu- li, millest Tartu linnapea Urmas Klaas süütas Tartu linna jaanitule. Ter- vitussõnad pidulistele ütles ERMi Sõprade Seltsi esimees Art Leete. Kell

21.30 jätkus tantsuõhtu ansamblitega Von Dorpat, The Swingers koos

Birgit Sarrapi ja Ott Leplandiga ning Lõõtsavägilased. Pidu lõppes kell 1 öösel ja pidulised said jaanitulelt koju eribussiga.

Toetajad ja koostööpartnerid olid Tartu Linn, ERM, ERMi Sõprade Selts, Transpordiamet, Päästeamet, Kaitseliidu Tartu malev, Puiduplats OÜ, Aida Talu OÜ ja muidugi seltsi vabatahtlikud.

Aprillis alustas ERMis järjekordne **kultuurikursus, mille pealkir­ jaks „Eesti keele praktika kultuuriruumi tutvustamise kaudu“** ja ERMi Sõprade Seltsi vabatahtlikud olid muuseumil abiks nii Tartus, Tal- linnas kui Narvas. Septembris avanes muuseumis lasteala „Mängumets“ ja sealgi askeldasid seltsi vabatahtlikud.

**Ajaleht Postimees tunnustas seltsi tegevust oma veergudel** nii Tartu linna jaanipäeva peakorraldajaks olemise kui ka sisuka emakeele- päevaürituse eest ERMis.

2024. aastal kirjutati mitmeid **projekte/rahataotlusi**, et kindlustada vahendeid ERMi heaks toimuvateks plaanilisteks tegevusteks.

Traditsiooniliselt maikuus toimunud **ERMi Sõprade Seltsi üld­ koosolekul** tervitas 30aastaseks saanud seltsi ERMi direktor Kertu Saks, kes ütles, et seltsi abi on muuseumis alati oodatud. Muusikalise sisseju- hatuse tegi Ants Johanson, kellel olid kaasas sünnipäevaõnnitlused Eesti Kultuuriseltside Ühenduselt. Seltsiga 30 aastat koos olnud Jaan Õunapuu meenutas möödunut ja luges ette üle maailma saabunud head soovid. Tõnis Lukas rääkis seltsi loomise loo, juhatuse esimees Art Leete tegi kokkuvõtte möödunud tööaastast ning Sirje Madisson esitles aastaraa- matu Lee vastilmunud 30. numbrit. Seltsi auliikmeks valiti truu kaas- teeline Tiina Tael. ERMi raamatukogus oli avatud näitus seltsi ajaloost. **ERMi Sõprade Seltsile saatsid sünnipäevaõnnitlused ja toetavad sõnad edasiseks tegevuseks kultuuriminister Heidy Purga ja Tartu linnavalitsus.**

*Õnnitlen Eesti Rahva Muuseumi Sõprade Seltsi 30. aastapäeval. Sügav kummardus ja siiras tänu kõigile vabatahtlikele abilistele Eesti Rahva Muuseumi aktiivse toetamise eest.*

Heidy Purga, kultuuriminister

*„Oleks hirmus kaotada rada oma hinge juurde. Tuleb hoolt kanda, et see rada ei kasvaks rohtu ega mattuks prahi alla.“ Nii kirjutab loodusmees Fred Jüssi – kirjutaks justkui teie seltsile ja teie seltsi kantud vaimsusele. Pole kahtlust, et kolmekümne tegutsemisaasta jooksul olete jõudnud pal- ju: olete kandnud hoolt kümnete ja sadade meie rahva mälu- ja mälestus- paikade, monumentide, vaimse kultuuripärandi ja meie rahva radade eest. Eesti ja meie rahva eest. Tänan teid hoole ja pühendumise eest! Ikka head käekäiku ja tegutsemistahet!*

Urmas Klaas, Tartu linnapea

Aastakoosolekule järgnenud muuseumiööl olid seltsi vabatahtlikud sõbermuuseumile abiks külastajate vastuvõtmisel.

**Aastaraamatu Lee 30. numbri** tiraažist läks üle poole jagamiseks muuseumi kaastööliste novembrikuisel kokkusaamisel, seda kingiti tub- lidele vabatahtlikele ja muuseumi ning seltsi külalistele. Aastaraamat on kättesaadav veebis ning paberkandjal ka kõigis teadusraamatukogudes. Väljaande trükkimist toetasid Eesti Kultuurkapital, Eesti Kultuuriselt- side Ühendus ja ERMi Sõprade Selts, ilmumist toetas Eesti Rahva Muu- seum.

**Jõuluaeg** on ERMi sõpradele kokkusaamise ja suhtlemise aeg – juba palju aastaid käiakse mõnes kultuurilooliselt põnevas mõisas ajalooreisil. Seltsi 16. jõulukuine mõisareis viis sadakond seltsi liiget Järvamaale Albu mõisasse, mis on üks vanematest ja kaunimatest Eestis. Esimesed teated mõisast pärinevad juba 13. sajandist ja meid lummanud hoone võis prae- gusel kujul olemas olla 17. sajandi lõpul. Suur tänu kohalikele giididele, Albu Põhikooli perele ja eriti lastele, kes meile südantsoojendava kont- serdi andsid. Seltsi juhatuse esimehe, Tartu Ülikooli etnoloogiaprofessor Art Leete sõnum oli seotud elu uurimisega. Tegu pole ju ainult kirjanike ja teadlaste arutelude pärusmaaga – eluga seotud küsimused kerkivad põneval moel esile paljude rahvaste maailmapildis. Nii võiks kultuurilu- gu, ainelist kultuuri ja rahvaluulet uurivaid teadusi nimetada eluteadus- teks ja ERMi eluteaduse muuseumiks.

Seltsi liikmete kontakte, vahetut suhtlemist ja üheperetunnet toeta-

vad **igal aastal toimuvad kultuurireisid**, mis on viinud huvilised enam kui 40 maale. 2024. aasta maikuus käidi Soomes Hämemaal ja augustis seiklesid seltsi liikmed Iirimaal.

Selline oli ERMi Sõprade Seltsi koos muuseumiga veedetud aasta 2024. ERM sai 14. aprillil 115aastaseks ja tema sõbrad tähistasid 14. mail 30 koos- oldud aastat.